[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Mae 14 o fudiadau gwirfoddol sy\u2019n gweithio ar y rheng flaen yn y frwydr yn erbyn coronafeirws wedi cael arian yn rownd gyntaf Cronfa Argyfwng y Gwasanaethau Gwirfoddol."}, {"text_idx": "#000008", "text": "Heddiw, mae\u2019n bleser gennym gyhoeddi\u2019r 14 mudiad cyntaf i gael arian gan Gronfa Argyfwng y Gwasanaethau Gwirfoddol (VSEF)."}, {"text_idx": "#000010", "text": "Diben y gronfa yw galluogi\u2019r rheini sy\u2019n darparu cymorth hanfodol i grwpiau fel: pobl ar eu pen eu hunain, yr henoed, gofalwyr, pobl sy\u2019n cael trafferth cael bwyd ac ati, fel y gellir eu cefnogi yn ystod y cyfnod hwn."}, {"text_idx": "#000015", "text": "\u2018Mae ein ti\u0302m ymroddedig yn gofalu am y gofalwyr sy\u2019n amddiffyn y bobl sydd fwyaf agored i niwed yn ein cymuned drwy\u2019r pandemig hwn,\u2019 medd Janet Jordan, Swyddog Datblygu Busnes. \u2018Rydym yn ddiolchgar iawn am y grant hwn a byddwn yn ei ddefnyddio i barhau a\u0302\u2019n gwasanaeth hanfodol ar yr adeg hon o angen nad ydym wedi gweld ei debyg o\u2019r blaen.\u2019"}, {"text_idx": "#000017", "text": "Mae grant gan y VSEF yn hanfodol gan fod y mudiad yn colli llawer o incwm codi arian \u2013 byddai fel arfer yn rhedeg siop elusen, ac yn codi arian ar y stryd, ac nid yw\u2019r ddau beth yn bosibl ar hyn o bryd. Bydd y grant yn cael ei ddefnyddio i gadw swyddfa\u2019r Samariaid ar agor ac i drefnu sifftiau ychwanegol i wirfoddolwyr."}, {"text_idx": "#000018", "text": "Bydd hyn yn galluogi gwirfoddolwyr i gymryd mwy o alwadau a chynnig mwy o gymorth i bobl sydd dan straen ychwanegol, sy\u2019n fwy ynysig nag erioed, neu sydd mewn perygl o niwed neu hunanladdiad."}, {"text_idx": "#000022", "text": "Bydd y grant yn cael ei ddefnyddio i ehangu eu canolfan fwyd a\u2019u gwasanaeth dosbarthu bwyd. Ers y pandemig, maent yn gweld cynnydd yn nifer y ceisiadau am fwy o becynnau bwyd ac mae angen iddynt ateb y galw hwn drwy brynu mwy o fwyd gan FareShare \u2013 gwasanaeth elusennol ailddosbarthu bwyd dros ben sy\u2019n darparu gwasanaethau ailddosbarthu cynnyrch i fanciau bwyd a grwpiau elusennol eraill."}, {"text_idx": "#000028", "text": "\u2018Rydyn ni\u2019n falch iawn o fod wedi cael cymorth drwy\u2019r VSEF a fydd yn ein galluogi i ehangu\u2019r cymorth hanfodol hwn a chyrraedd mwy o deuluoedd sydd ein hangen fwy nag erioed,\u2019 meddai Bethan Webber, Prif Weithredwr. \u2018Yn ogystal a\u0302 chyflwyno mwy o gymorth o bell, bydd yr arian yn ein galluogi i sefydlu gwasanaeth cyflenwi ar garreg y drws sy\u2019n darparu bwyd a chyflenwadau hanfodol i deuluoedd sy\u2019n gaeth i\u2019w cartrefi ac sy\u2019n methu cael gafael ar yr eitemau sylfaenol sydd eu hangen arnynt.\u2019"}, {"text_idx": "#000029", "text": "Bydd Home-Start Cymru yn cynnwys mwy o wirfoddolwyr er mwyn gwneud hyn. Bydd y cyllid yn cael ei wario ar recriwtio\u2019r gwirfoddolwyr, costau staff, cynyddu\u2019r ddarpariaeth o gymorth ar stepen y drws, offer TG, ac offer PPE."}, {"text_idx": "#000032", "text": "Bydd y prosiect yn gweithio ar leihau teimlo\u2019n ynysig, pryder a llwgu gyda gwasanaethau ar-lein a thros y ffo\u0302n pwrpasol, a gweithgareddau casglu a chyflenwi bwydydd i 200 o bobl, gan gynnwys mewnfudwyr, ffoaduriaid a cheiswyr lloches sy\u2019n teimlo\u2019n ynysig."}, {"text_idx": "#000033", "text": "\u2018Rydym yn falch iawn o gael arian gan y VSEF drwy waith cyflym WCVA \u2013 mae\u2019n anodd disgrifio\u2019r cyffro!\u2019 medd Yolanda Barnes, y Rheolwr Gweithrediadau. \u2018Drwy eu cefnogaeth hael, mae\u2019n bosibl i ni gyfrannu at wneud ein cymuned yn lle gwych i fyw ynddi waeth beth fo\u2019r heriau presennol.\u2019"}, {"text_idx": "#000034", "text": "Mae Cyflogaeth a\u0302 Chymorth ELITE yn cefnogi pobl ag anableddau i gael swydd ddiogel ac aros ynddi, ond oherwydd yr argyfwng mae nifer fawr o ddefnyddwyr gwasanaethau wedi colli eu swyddi ac mae angen cymorth arnynt i hawlio budd-daliadau. Mae angen eiriolwyr ar y rhai sydd ag anawsterau dysgu er mwyn iddynt gysylltu a\u0302\u2019r Ganolfan Waith ac mae ELITE eisoes wedi gweithio gyda nifer o gyflogwyr i wrthdroi diswyddiadau, gan helpu gweithwyr i fod ar ffyrlo yn lle hynny."}]